paragraph_text: Šah počinje igrati kao 14 godišnjak a prvo prvenstvo grada igra sa 16 godina 1948. godine i u konkurenciji 25 igrača zauzima 5. mjesto. 1950. godine gdje nastavlja igrati kao student, pa 1951. već kroz prvenstvo Hrvatske gdje kao polufinalist osvaja visok plasman, dobija titulu majstorskog kandidata. 1953. kroz niz jakih prednatjecanja ulazi na prvenstvo bivše države i u konkurenciji Olimpijskih pobjednika sa šahovske olimpijade u Dubrovniku osvaja zadnje mjesto. Od 1953. do 1960. je stalno na polufinalima prvenstva države, a kao član ŠK Mladost iz Zagreba zajedno sa Bertokom, Rabarom, Marovićem, Udovčićem, Gliksmanom, Vranešićem i Damjanovićem 1957. i 1958. osvaja dva ekipna prvenstva bivše države. Na turniru majstorskih kandidata bivše države u Portorožu osvaja 1. mjesto u konkurenciji budućih velemajstora. Godina 1957. i 59, igra stari turnir u Dortmundu gdje je bio i drugoplasirani. 1960. godine, 6. mjesto na prvenstvu bivše države, kako stječe i titulu majstora. 1962. je reprezentativac i na Prvenstvu Mediterana u Monaku reprezentacija prvak, a Ante Bulat tako ulazi u uski krug športaša koji su kao reprezentativci imali takav ekipni rezultat. Dvaput je bio pojedinačni Prvak Hrvatske, 1975. godine u Biogradu i 1983. godine u Vodicama. Bio je član klubova Mladost, Zora iz Opatije, Kvarner Rijeka, Mravinci Solin i šibenskih klubova Metalac TEF i ŠK Šibenik. Zadnje prvenstvo bivše države odigrao je 1984. i bio zadnji među velemajstorima u Subotici.